প্রাচীন বাংলা সাহিত্য

প্রাচীন বাংলা সাহিত্য বা আদি বাংলা সাহিত্য বলতে প্রাচীন বাংলা ভাষায় রচিত সাহিত্যকে বোঝায়। অধিকাংশ সাহিত্যবিশারদেরা বঙ্গে তুর্কি আক্রমনের আগের সময় অর্থাৎ ৬৫০ খ্রিস্টাব্দ থেকে শুরু করে ত্রয়োদশ শতাব্দীর পূর্বের সময়কে প্রাচীন বাংলা সাহিত্যের যুগ বলে চিহ্নিত করেন। চর্যাপদ হলো এযুগের প্রধান সাহিত্যিক নিদর্শন। ১২০২ খ্রিষ্টাব্দে বঙ্গে তুর্কি বহিরাক্রমণ ঘটায় ওই সময়কাল থেকে প্রায় ১৩৫০ খ্রি. পর্যন্ত সময়কালকে বাংলা সাহিত্যের 'অন্ধকারময় যুগ' বা  'বন্ধ্যা যুগ' বলা হয়, কারণ এসময়ের মধ্যে বাংলা সাহিত্যের তেমন কোনো উল্ল্যেখযোগ্য নিদর্শন পাওয়া যায় না। 

চর্যাপদের পান্ডুলিপি


 ঐতিহাসিক প্রেক্ষাপট 

৮০০ খ্রিস্টপূর্ব, referencing Michael Witzel (1989). থেকে প্রায় ৫০০ খ্রিস্টপূর্বের মধ্যে সংকলিত ঐতরেয় ব্রাহ্মণে প্রথম বঙ্গ জনগোষ্ঠীর উল্লেখ পাওয়া যায়। আবার খ্রিষ্টপূর্ব প্রথম সহস্রাব্দে রচিত বৌধায়ন সূত্রেও এই একই বঙ্গ জনগোষ্ঠীর উল্লেখ পাওয়া যায়। বর্তমান বাংলাদেশের বগুড়া জেলার মহাস্থানগড়ে প্রাপ্ত ব্রাহ্মী শিলালিপি (আনু. খ্রিস্টপূর্ব তৃতীয় শতাব্দী) হলো, এখন পর্যন্ত বৃহৎ বঙ্গের সীমারেখার মধ্যে আবিষ্কৃত সর্বপ্রাচীন পাঠোদ্ধারকৃত লিখিত প্রত্নবস্তু, যেখানে পুণ্ড্রনগর নিবাসী সংবঙ্গীয় জনগোষ্ঠীর উল্লেখ পাওয়া যায়। পরবর্তীতে প্রাচীন বাংলা সাহিত্য চর্যাগীতিতেও বঙ্গালী জাতির উল্লেখ পরিলক্ষিত হয়। বর্তমান শ্রীহট্টের মৌলভীবাজার জেলার দশম শতাব্দীর পশ্চিমভাগ তাম্রশাসনে উল্লেখিত আছে যে মহারাজা শ্রীচন্দ্রের আমলে, শ্রীহট্টের অধিবাসীদেরকে (স্থানীয় লোকদেরকে) "বঙ্গাল" নাম দিয়ে পরিচিতি দেওয়া হতো এবং ব্রাহ্মণ অভিবাসীদেরকে "দেশান্তরীয়"  ডাকা হতো। খ্রিস্টীয় দ্বাদশ শতকে মহারাজ লক্ষণ সেনের অমাত্যের পুত্র শ্রীধরদাস সংকলিত সদুক্তিকর্ণামৃত গ্রন্থে বাঙ্গালা ভাষার একটি প্রাচীন উল্লেখ পাওয়া যায় যেখানে গঙ্গা নদীর সঙ্গে তুলনা করে বাংলা ভাষাকে অতি পবিত্র বলা হয়েছে।

ঘনরসময়ী গভীরা বক্রিমসুভগোপজীবিতা কবিভিঃ।
অবগাঢ়া চ পুনীতে-গঙ্গা বঙ্গাল-বাণী চ॥ (বঙ্গালস্য)

অর্থাৎ ঘনরসময়ী (নদী অর্থে-প্রচুর জলময়; ভাষা অর্থে-বিভিন্ন রসের অধিষ্ঠান ভূমি), গভীর (গভীর-খাত-বিশিষ্ট; গভীর-অর্থ-সমন্বিত); বক্রিম (বঙ্কিম, আঁকাবাঁকা যাহার গতি; সুন্দর রা মনোহর) ও সুভগা (সুন্দর, ঐশ্বর্য্যশালিনী), এবং বহু কবি যাহাকে আশ্রয় করিয়াছেন-এইরূপ গঙ্গানদী ও বাঙ্গালা ভাষা-এই দুইয়ে অবগাহন করিলে মানুষ পবিত্র হয়।

 সাহিত্য 
প্রাচীন বাংলা সাহিত্যের সংগ্রহ ছোট কিন্তু এখনও তাৎপর্যপূর্ণ, কিছু টিকে থাকা পাণ্ডুলিপি রয়েছে। বৌদ্ধ তান্ত্রিক সহজিয়া রচনা প্রাচীন বাংলাতে মিশে যায়, যা মাগধী অথবা গৌড়ীয় প্রাকৃত থেকে উদ্ভূত পূর্ব ভারতীয় ভাষাগোষ্ঠীর মধ্যে সংরক্ষিত সাহিত্যের সবচেয়ে সমৃদ্ধ এবং সবচেয়ে উল্লেখযোগ্য সাহিত্যের মধ্যে একটি।

প্রাচীন বাংলা সাহিত্যের সবচেয়ে গুরুত্বপূর্ণ কাজ হল চর্যাপদ, এক প্রকার সাধন সঙ্গীতের সংকলন; যা প্রাচীন বাংলা ভাষায় সৃষ্ট শ্রেষ্ঠ নিদর্শন হিসাবে বিবেচিত। তিব্বতি সূত্র অনুসারে, মূল পুঁথির নাম চর্যাগীতিকোষ এবং এতে ১০০টি পদ ছিল। তবে এখনও পর্যন্ত পুঁথির ৫১টি পদের আবিষ্কৃত হয়েছে। এছাড়াও আরোও কিছু সাহিত্য কর্ম  রয়েছে যেমন- মহারাজ লক্ষণ সেনের সভাকবি হলায়ুধ মিশ্র রচিত সেকশুভোদয়ায় সঙ্কলিত দু-চারটি প্রাচীন বাংলা গান, প্রবাদ প্রবচন, বিদগ্ধ মুখমণ্ডল-এর কিছু ছড়া ও কবিতা। 

চৈনিক কবি লি ইয়ে দ্বারা ৭৮২ খ্রিস্টাব্দে সংকলিত একটি সংস্কৃত-চীনা অভিধানে বাংলা ভাষার উপস্থিতি দেখা যায়। কলকাতা ভিত্তিক একটি প্রতিষ্ঠান "ইন্সটিটিউট অফ ল্যাঙ্গুয়েজ স্টাডিজ অ্যান্ড রিসার্চ" থেকে ২০২৪ খ্রিস্টাব্দে প্রকাশিত একটি চার খন্ডের গবেষণা পত্র ক্লাসিক্যাল বাংলা, অভিধানটিতে ৫১টি বাংলা শব্দের উপস্থিতি উল্লেখ করে। চীনা ও সংস্কৃত ভাষার অভিধানে তৃতীয় একটি ভাষা হিসাবে বাংলাকে অন্তর্ভুক্ত করা বা অন্তর্ভুক্ত করতে বাধ্য হওয়া এই সত্যের ইঙ্গিত দেয় যে—বাংলা ইতিমধ্যেই প্রমিত হয়েছে এবং এটি একটি প্রভাবশালী ভাষা ছিল যা ভৌগোলিক অঞ্চলের ভাষা হিসাবে বিবেচিত হয়েছিল যা বাংলা নামে পরিচিত ছিল।  অমর সিংহ রচিত সংস্কৃত অভিধান-কল্প গ্রন্থ অমরকোষ-এর টীকা রচনা করেছিলেন বন্দ্যঘটীয় সর্বানন্দ, যেখানে যে প্রায় চার'শ বাংলা শব্দ রয়েছে সেগুলিকে প্রাচীন বাংলার নিদর্শন বলে ধরা হয়। 

প্রাচীন বাংলায় রচিত কিছু গান খ্রিস্টীয় দ্বাদশ শতকের মানসোল্লাস বা অভিলষিতার্থচিন্তামণি গ্রন্থে সংকলিত হয়েছিল। সংস্কৃত ভাষায় রচিত এই গ্রন্থটির গীতবিনোদ অংশে বাংলা গানগুলি স্থান পেয়েছিল। গানগুলির বিষয়বস্তু ছিল গোপীদের সহিত কৃষ্ণের লীলা ও বিষ্ণুর বিভিন্ন অবতারে কাহিনী বর্ণনা। এছাড়া অষ্টম থেকে দ্বাদশ শতাব্দীর মধ্যবর্তী সময়ে প্রাচীন বাঙালি কবি ডাক এবং খনার রচিত কৃষিভিত্তিক ছড়া ডাক ও খনার বচন প্রাচীন বাংলা সাহিত্যের উল্লেখোগ্য নিদর্শন।

তথ্যসূত্র

 গ্রন্থপঞ্জি 




 বহিঃসংযোগ 

বিষয়শ্রেণী:বাংলা সাহিত্য
বিষয়শ্রেণী:ভারতীয় সাহিত্য
বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:বাংলাদেশের সংস্কৃতি
বিষয়শ্রেণী:ভারতীয় সংস্কৃতি
বিষয়শ্রেণী:বাঙালি সংস্কৃতি
বিষয়শ্রেণী:ভাষা অনুযায়ী ভারতীয় সাহিত্য
বিষয়শ্রেণী:জাতিগোষ্ঠী অনুযায়ী সাহিত্য